cyanic-selkie/wikianc huggingface dataset:
চলচ্চিত্রের ইতিহাস
১৯৭০ এর দশক
এই দশকে নতুন যে পরিচালকরা উঠে এলেন তাদের মধ্যে ছিলেন মার্টিন স্কোরসেজি, ফ্রান্সিস ফোর্ড কাপোলা, জর্জ লুকাস, উডি অ্যালেন, টেরেন্স মালিক আর রবার্ট অল্টম্যান। সেইসঙ্গে জনপ্রিয় হতে থাকে অতার মতবাদ, যেখানে পরিচালকই চলচ্চিত্রের মাধ্যমে তার নিজস্ব সৃজনশীল দৃষ্টিভঙ্গি প্রকাশ করেন। এই মতবাদের অনুসরণে পরিচালকরা ছবির ওপর আগের জমানার তুলনায় অনেক বেশি কর্তৃত্ব পান। শুধু তাই নয়, এইভাবে তারা বাণিজ্যিক সাফল্যও পান, যেমন স্কোরসেজির ট্যাক্সি ড্রাইভার, কাপোলার দি গডফাদার সিরিজের ছবিগুলি, উইলিয়াম ফ্রেড্রিক এর দি এক্সরসিস্ট, অল্টম্যানের ন্যাশভিল, উডি অ্যালেনের অ্যানি হল আর ম্যানহাটন, মালিকের ব্যাডল্যান্ডস আর ডেজ অফ হেভেন, এবং পোলিশ অভিবাসী রোমান পোলানস্কি র চায়নাটাউন। অবশ্য কিছুক্ষেত্রে ব্যর্থতার সম্মুখীন ও হতে হয় যেমন, পিটার বোগদানোভিচ এর অ্যাট লং লাস্ট লাভ আর মাইকেল সিমিনো র ব্যয়বহুল ওয়েস্টার্ন ছবি হেভেনস গেট, যার ফলে ইউনাইটেড আর্টিস্ট স্টুডিওর পতন ঘটে।
১৯৭০ এর দশকের মাঝামাঝি প্রাপ্তবয়স্কদের ছবি প্রদর্শনের জন্য আলাদা প্রেক্ষাগৃহ তৈরী হতে থাকে, আর পর্নোগ্রাফির আইনসম্মত উৎপাদন শুরু হয়। ডিপ থ্রোট এর মতো পর্ন ছবি এবং পর্নস্টার লিন্ডা লোভেলাস প্রভূত জনপ্রিয় হন এবং তা থেকে অনুপ্রাণিত হয়ে একই ধরনের প্রচুর ছবি তৈরী হয়। ১৯৮০ তে এসে পর্ন ছবির বাজার বাজার পড়ে যায় কারণ ভিডিও ক্যাসেট প্লেয়ার বাজারে আসায় দর্শকরা বাড়িতে বসেই পর্নের মজা পেয়ে যান।
১৯৭০ এর শুরুতে ইংরাজি ভাষাভাষী দর্শকরা পশ্চিম জার্মানির চলচ্চিত্রর সঙ্গে পরিচিত হন প্রধানত সংবেদনশীল পরিচালক ওয়ার্নার হেরজগ, রেইনে ওয়ার্নার ফাসবিন্ডার আর উইম ওয়েন্ডার এর মাধ্যমে।
সারা বিশ্ব জুড়েই ১৯৭০ দশকে মার্শাল আর্ট চলচ্চিত্র বিশেষভাবে জনপ্রিয় হয়, প্রধানত ব্রুস লি র হাত ধরে। চীনদেশের ঐতিহ্যবাহী মার্শাল আর্ট চলচ্চিত্রে আরও বাস্তবতা আমদানি করে ব্রুস নিজস্ব স্টাইল তৈরী করেন। এশিয়ায় তার ছবি দা বিগ বস (১৯৭১) প্রভূত জনপ্রিয় হয়। তবে পশ্চিমি দুনিয়ায় তাকে নিয়ে মাতামাতি শুরু হয় তার মৃত্যুর অব‍্যবহিত পরে ১৯৭৩ সালে, যখন এন্টার দ‍্য ড্রাগন ছবি মুক্তি পায়। ছবিটি চলচ্চিত্রের ইতিহাসে সবচেয়ে জনপ্রিয় মার্শাল আর্ট ছবি হিসাবে স্বীকৃত এবং এইধরনের ছবিকে জনপ্রিয় করে তোলার ক্ষেত্রে অগ্রদূত। কিন্তু পরবর্তীকালে এই ছবির অনুকরণে আরও ছবি তৈরির প্রবণতাই এই ঘরানার পতন ডেকে আনে। ১৯৭৮ সালে হংকং এর পরিচালক উয়েন উ-পিং দুটি ছবি বানান, স্নেক ইন দা ঈগল শ্যাডো আর ড্রাঙ্কেন মাস্টার, যেখানে নায়ক জ্যাকি চ্যান মার্শাল আর্টের সঙ্গে কৌতুকাভিনয়ের মিশ্রনে এক নতুন ঘরানার সৃষ্টি করেন। এরপর থেকে মার্শাল আর্ট নির্ভর ছবি এই ঘরানাতেই তৈরী হতে থাকে।
হলিউডে সঙ্গীতনির্ভর ছবির বাজার পড়ে গেলেও ভারতবর্ষে তা রমরম করে চলতে থাকে, বোম্বে (বর্তমানে মুম্বই) শহরে তৈরী হিন্দি ছবি তুলনামূলকভাবে অধিক শিল্পসম্মত বাংলা ছবিকে সরিয়ে সমগ্র দক্ষিণ এশিয়ায় আধিপত্য বিস্তার করে। ঐ বোম্বে নাম থেকেই হলিউডের অনুকরণে বলিউড নামের উৎপত্তি। হিন্দি ছবি নির্মাতারা হলিউডের মিউজিক্যাল ছবির রীতির সঙ্গে প্রাচীন ভারতীয় নাট্যশাস্ত্রকে মিশিয়ে এক নতুন ধারার সৃষ্টি করেন (মশালা), যা কিনা বিংশ শতাব্দীর শেষ পর্যন্ত ভারতীয় ছবির জগৎকে শাসন করে গেছে। এই ‘মশালা’ ছবিতে মারদাঙ্গা, কৌতুকাভিনয়, চাঞ্চল্যকর ঘটনা, রোমান্স, মেলোড্রামা আর সঙ্গীত ও নৃত্যের অভাবনীয় মিশ্রণ থাকত। এইধরনের ছবির সূত্রপাত হয় পরিচালক মনমোহন দেসাই এবং অভিনেতা অমিতাভ বচ্চন এর হাত ধরে। ভারতের ইতিহাসে একটি অত্যন্ত গুরুত্ত্বপূর্ণ মশালা ছবি হল শোলে (১৯৭৫), ছবিটি কুরোসাওয়ার সেভেন সামুরাই এর অনুকরণে স্প্যাগেটি ওয়েস্টার্ন ঘরানা অবলম্বনে তৈরী।
এই দশকের শেষের দিকে অস্ট্রেলিয়ার পিটার উইয়ার এর পিকনিক অ্যাট হ্যাঙ্গিং রক (১৯৭৫) আর দি লাস্ট ওয়েভ (১৯৭৭), এবং ফ্রেড শেপিসি র দি চান্ট অফ জিমি ব্ল্যাকস্মিথ (১৯৭৮) ছবিগুলি আন্তর্জাতিক খ্যাতি পায়। ঐ দেশেরই জর্জ মিলার কম বাজেটে ভীষণ হিংসাত্মক ছবি ম্যাড ম্যাক্স (১৯৭৯) তৈরী করে বিশ্বের নজর কাড়েন।
১৯৮০ র দশক
জাপানে কম্পিউটার অ্যানিমেশন চলচ্চিত্র বা অ্যানিমে র সাফল্য জাপানের চলচ্চিত্র শিল্পকে ঘুরে দাঁড়াতে সাহায্য করল। টিভি সিরিজ হিসেবে স্পেস ব্যাটেলশিপ ইয়ামাতো (১৯৭৩) আর মোবাইল স্যুট গানদেম (১৯৭৯) ব্যর্থ হলেও আশির দশকের গোড়ার দিকে এদের চলচ্চিত্র সংস্করণ বিপুল জনপ্রিয়তা পায়। বিশেষ করে মোবাইল স্যুট গানদেম ছবিটি থেকে রিয়েল রোবোট মেকা অ্যানিমেতে গানদেম বলে একটি নতুন ঘরানারই সৃষ্টি হয়। ম্যাক্রস: ডু ইউ রিমেম্বার লাভ? ছবিটি থেকেও তৈরী হয় নতুন ম্যাক্রস ঘরানা। এই দশকেই পত্তন হয় ষ্টুডিও ঘিবলি র, যেখান থেকে তৈরী হয় হায়ায়ো মিয়াজাকি র প্রথম ফ্যান্টাসি ছবি নওসিকা অফ দা ভ্যালি অফ দা উইন্ড (১৯৮৪) এবং ক্যাসল ইন দা স্কাই (১৯৮৬), এছাড়াও ইসাও তাকাহাতা র ছবি গ্রেভ অফ দা ফায়ারফ্লাই (১৯৮৮)। প্রতিটা ছবিই জাপানে ভীষণ সাফল্যলাভ করার সঙ্গে সঙ্গে বিশ্বজুড়েও সমালোচকদের প্রশংসা কুড়ায়। অরিজিনাল ভিডিও অ্যানিমেশন বা ওভিএ চলচ্চিত্রও এই সময় থেকেই শুরু হয়, এই ঘরানার সবচেয়ে প্রভাবশালী ছবি ছিল নোবোরু ইশিগুরো র সাইবারপাঙ্ক ছবি মেগাজোন ২৩ (১৯৮৫)। এই সময়ের সবচেয়ে বিখ্যাত অ্যানিমে ছবি ছিল কাতসুহিরো ওতোমো র সাইবারপাঙ্ক ছবি আকিরা (১৯৮৮), যা কিনা প্রথমে জাপানে সেরকম জনপ্রিয় হয়নি, কিন্তু পরে আন্তর্জাতিক বাজারে সাফল্য পায়।
আশির দশকে হংকং এর অ্যাকশন চলচ্চিত্রের পুনরুত্থান ঘটে জ্যাকি চ্যান এর হাত ধরে। মার্শাল আর্ট ও কৌতুকাভিনয় মিশ্রিত দুটি ছবি করে তিনি সত্তর দশকেই জনপ্রিয় হয়েছিলেন। এবার এর সঙ্গে তিনি বিপজ্জনক স্টান্ট ও জুড়ে দেন, কতকটা নির্বাক যুগের কিছু বিখ্যাত ছবির আদলে। জ্যাকি চ্যান, স্যাম্মো হ্যান ও উয়েন বিয়াও, এই তিনজনকে নিয়ে গড়ে ওঠে জ্যাকি চ্যান স্টান্ট টিম, এদেরকে একত্রে থ্রি ব্রাদার্স বা তিন ভাইও বলা হত। এই টিমের তৈরী প্রজেক্ট এ (১৯৮৩) পুব দেশগুলিতে বিপুল জনপ্রিয় হয়। এই সাফল্যের ওপর ভর করে চ্যান অনেকগুলি ছবি করেন, যেমন হুইলস অন মিলস (১৯৮৪), পুলিশ স্টোরি (১৯৮৫), আর্মার অফ গড (১৯৮৬), প্রজেক্ট এ পার্ট টু (১৯৮৭), পুলিশ স্টোরি ২ (১৯৮৮) এবং ড্রাগনস ফরএভার (১৯৮৮)। অন্যদিকে মিশেল ইয়ো জনপ্রিয় হন মহিলাকেন্দ্রিক অ্যাকশন ছবিতে অভিনয় করে। সংগঠিত অপরাধমূলক ছবির ধারা শুরু করেন জন উ, আর এইধরনের ছবিতে অভিনয়ের সুবাদে জনপ্রিয় হন চাও উন-ফ্যাট। পরবর্তী দুই দশকে হংকং এর অনেক অ্যাকশন ছবিই হলিউডে পুনর্নিমাণ করা হয়।
১৯৯০ এর দশক
১৯৯০ দশকের গোড়ায় যুক্তরাষ্ট্রের ইণ্ডিপেন্ডেন্ট সিনেমা নতুন রূপে ফিরে আসে, এবারে অভূতপূর্ব বাণিজ্যিক সাফল্যের সঙ্গে। স্টিভেন সোডারবার্গ এর সেক্স, লাইজ অ্যান্ড ভিডিওটেপ (১৯৮৯) আর কোয়েন্টিন টারান্টিনো র রিজারভয়ার ডগ্‌স (১৯৯২) প্রে‍ক্ষাগৃহ এবং হোম ভিডিও, দুজায়গাতেই ভালো ব‍্যবসা করে। অন‍্যদিকে চলচ্চিত্রে স্পেশাল এফেক্টের প্রাধান্য ছিল ক্রমবর্ধমান, যেমন টার্মিনেটর টু: জাজমেন্ট ডে (১৯৯১), জুরাসিক পার্ক (১৯৯৩) আর টাইটানিক (১৯৯৭)! শেষোক্ত ছবিটি তো সর্বকালের সেরা ব‍্যবসায়িক সাফল্যের রেকর্ড করে এবং ২০০৯ এ অবতার ছবির আগে পর্যন্ত সেই রেকর্ড অ‍ক্ষুণ্ণ ছিল। আবার এই সময়েই সমস্ত রকম গিমিক বর্জন করে শুদ্ধ চলচ্চিত্র বানানোর লক্ষ‍্যে একটি নির্দেশিকা সহ ডগমে ৯৫ আন্দোলনের শুরু হয়, যার পুরোধা ছিলেন ডেনমার্কজাত পরিচালক লারস ভন ত্রিয়ে আর টমাস ভিন্টারবার্গ। প্রথমদিকে তাদের তৈরী কিছু ছবি সারা বিশ্বে সমাদৃত হয়, যেমন ফেস্টেন (১৯৯৮), কিন্তু পরবর্তীকালে পরিচালকরা ঐ নির্দেশিকা থেকে বিচ‍্যুত হতে থাকেন এবং অচিরেই এই আন্দোলনের পরিসমাপ্তি ঘটে।
এই ইণ্ডিপেন্ডেন্ট সিনেমার জনপ্রিয়তায় প্রভাবিত হয়ে যুক্তরাষ্ট্রের বৃহৎ স্টুডিওগুলো নিজস্ব ‘ইণ্ডিপেন্ডেন্ট’ প্রোডাকশন কোম্পানি তৈরী করেন। ১৯৯০ দশকের অন‍্যতম সফল কোম্পানি হল মিরাম‍্যাক্স ফিল্মস যেটা কিনে নেন ডিজনি, টারান্টিনোর পাল্প ফিকশন (১৯৯৪) মুক্তির এক বছর আগেই। এই সময়েই ফিল্ম ও ভিডিওর অনলাইন ডিস্ট্রিবিউশন প্রক্রিয়া চালু হয়। পরিবারকেন্দ্রিক অ্যানিমেশন ছবিও হারানো জনপ্রিয়তা ফিরে পায় ডিজনির বিউটি অ্যান্ড দা বিস্ট (১৯৯১), আলাদিন (১৯৯২) আর লায়ন কিং (১৯৯৪) এর মাধ‍্যমে। এই দশকেই কম্পিউটার-অ্যানিমেশন এর সাহায্যে নির্মিত হয় প্রথম পূর্ণদৈর্ঘ‍্যের কাহিনীচিত্র টয় স্টোরি (১৯৯৫), প্রযোজনা করেন পিক্সার অ্যানিমেশন স্টুডিওস। এই ছবির সাফল্যের পর পূর্ণদৈর্ঘ‍্যের অ্যানিমেশন ছবির ক্ষেত্রে কম্পিউটার-অ্যানিমেশন ই মূল প্রযুক্তি হয়ে দাঁড়ায়, ড্রিম‌ওয়ার্কস অ্যানিমেশন বা টুয়েন্টিয়েথ সেঞ্চুরি ফক্স এর মতো কোম্পানিরা ডিজনির সঙ্গে প্রবল প্রতিদ্বন্দ্বিতায় নেমে পড়ে। এই দশকের শেষের দিকেই ডিজিটাল চলচ্চিত্র প্রযুক্তি আসার সঙ্গে সঙ্গে চলচ্চিত্র দুনিয়ায় আরেকটা গুরুত্বপূর্ণ পরিবর্তনের সূচনা হয়। অন‍্যদিকে হোম ভিডিওতে ভিএইচ‌এস টেপ কে সরিয়ে বাজারের দখল নেয় ডিভিডি।
সাম্প্রতিক সময়ে
এই প্রথম ডকুমেন্টারি বা তথ‍্যচিত্র ও আলাদা বাণিজ্যিক ধারা হিসেবে উঠে আসে, প্রধানত মার্চ অফ দ‍্য পেঙ্গুইন বা মাইকেল মুর এর বোলিং ফর কলম্বাইন আর ফারেনহাইট ৯/১১ এর কল্যাণে। তথ‍্যচিত্রে নতুন ঘরানাই সৃষ্টি করে দেয় মার্টিন কুনার্ট আর এরিক মেন এর ভয়েসেস অফ ইরাক, ঐ ছবির জন‍্য দেড়শো সস্তার ক‍্যামেরা সারা ইরাক জুড়ে বিতরণ করা হয়েছিল আর তার ফলে ইরাকি জনসাধারণ‌ই তথ‍্যচিত্র নির্মাণের অংশীদার হয়ে যান। অন‍্যদিকে এপিকধর্মী ছবির পুনরুত্থান ঘটে গ্ল‍্যাডিয়েটর ছবির মাধ্যমে আর মূলা রুজ ছবিটি সঙ্গীতময় চলচ্চিত্রের প্রতি দর্শকদের উৎসাহ ফিরিয়ে আনে। হোম থিয়েটার সিস্টেম বাজারে আসার ফলে ঐ প্রযুক্তির উপযোগী ডিভিডি তৈরী হতে থাকে। লর্ড অফ দ‍্য রিংস ত্রয়ী ছবি যেমন প্রে‍ক্ষাগৃহে মুক্তি পায় তেমনি ডিভিডিতে বিশেষ প্রলম্বিত সংস্করণ এক‌ইসঙ্গে বাজারে আসে।
২০০১ সালে হ্যারি পটার সিরিজের কল্পকাহিনী নিয়ে ছবি বানানো শুরু হয় আর ২০১১ সালে এই সিরিজের শেষ ছবি আসতে আসতে সিরিজটা সর্বকালের সেরা বাণিজ্যিক ফিল্ম ফ্র্যানচাইজির শিরোপা দখল করে। ২০১৫ সালে অবশ‍্য এই শিরোপা ছিনিয়ে নেয় মার্ভেল সিনেমাটিক ইউনিভার্স।
ডিজনির ট্রেজার প্ল‍্যানেট দিয়ে ২০০২ সালে আইম‍্যাক্স সিনেমার যাত্রা শুরু হয়, তবে আইম‍্যাক্স জনপ্রিয় হয় ২০০৩ এ এসে দা ম‍্যাট্রিক্স রিভলিউশন ছবি আর দা ম‍্যাট্রিক্স রিলোডেড এর পুনর্মুক্তির মধ‍্যে দিয়ে। এই দশকের শেষের দিকে প্রথম যে গুরুত্বপূর্ণ ছবির আংশিক শুটিং ম‍্যাট্রিক্স প্রযুক্তিতে করা হয় তা হল দ্য ডার্ক নাইট।
এই দশকে অন‍্য অনেক কিছুর সঙ্গে চলচ্চিত্রের‌ও বিশ্বায়ন ঘটে, ইংরাজী ভাষাভাষী জনগোষ্ঠীর কাছে বিদেশী ভাষার ছবিও জনপ্রিয়তা অর্জন করে। এর মধ‍্যে উল্লেখযোগ্য ছিল ক্রাউচিং টাইগার, হিডেন ড্রাগন (মান্দারিন), অ্যামেলি (ফরাসী), লগান (হিন্দি), স্পিরিটেড অ্যাওয়ে (জাপানি), সিটি অফ গড (ব্রাজিলিয় পর্তুগিজ), দি প‍্যাশন অফ ক্রাইস্ট (আরামাইক), অ্যাপোক্যালিপ্টো (মায়া) আর ইনগ্লোরিয়াস বাস্টার্ডস (একাধিক ইউরোপীয় ভাষা)। এই দশকে শ্রেষ্ঠ বিদেশী ভাষার ছবি বিভাগে অ্যাকাডেমি পুরস্কারের তালিকায় ইতালি সর্বোচ্চ স্থান পায় ১৪টি পুরস্কার, ৩টি বিশেষ পুরস্কার ও ৩১টি মনোনয়ন সহ।
ত্রিমাত্রিক ছবি নিয়েও নতুন উৎসাহের সঞ্চার হয় জেমস ক‍্যামেরনের গোস্টস অফ দা অ্যাবিস ছবি দিয়ে। রিয়েলিটি ক‍্যামেরা সিস্টেম ব‍্যবহার করে বানানো এই ছবিটিই প্রথম ত্রিমাত্রিক পূর্ণদৈর্ঘ‍্যের আইম‍্যাক্স কাহিনীচিত্র। ফিল্মের বদলে এইচডি ভিডিও ক‍্যামেরা সহ এই সিস্টেম তৈরী করেছিলেন ক‍্যামেরন, তার এমি পুরস্কারের জন‍্য মনোনীত চিত্রগ্রহণ-নির্দেশক ভিন্স পেস এর জন‍্য, তার‌ই চাহিদা অনুযায়ী। এই সিস্টেমে তোলা উল্লেখযোগ্য ছবি ছিল স্পাই কিডস: গেম ওভার (২০০৩), এলিয়েনস অফ দা ডিপ (২০০৫), আর দা অ্যাডভেঞ্চার্স অফ শার্কবয় অ্যাণ্ড লাভাগার্ল (২০০৫)।
জেমস ক‍্যামেরনের ত্রিমাত্রিক ছবি অবতার এর রেকর্ডভাঙা সাফল‍্যের পর ত্রিমাত্রিক ছবি নিয়ে উৎসাহ আরও বাড়ে। বাণিজ্যিক সাফল‍্যমণ্ডিত এবং সমালোচকদের প্রশংসাধন‍্য ছবিগুলোর মধ‍্যে অন‍্যতম ছিল ইউনিভার্সাল পিকচার্স/ইলুমিনেশন এন্টারটেইনমেন্ট এর ডেসপিকেবল মি, ড্রিম‌ওয়ার্কস অ্যানিমেশন এর হাউ টু ট্রেইন ইয়োর ড্রাগন, শ্রেক ফর‌এভার আফটার, মেগামাইণ্ড, ইত‍্যাদি। মোশন ক‍্যাপচার টেকনোলজির সার্থক প্রয়োগে অবতার ছবিটি ভবিষ্যৎ প্রজন্মের ছবির কাছে প্রেরণাস্বরূপ হয়ে ওঠে, যেমন রাইজ অফ দা প্ল‍্যানেট অফ দা এপস।
২০১০ এ এসে চলচ্চিত্র নির্মান সংখ‍্যার নিরিখে বিশ্বে ভারত, যুক্তরাষ্ট্র, চীন, নাইজেরিয়া আর জাপান‌ই এগিয়ে। ২০০৮ থেকে শুরু করে মার্ভেল কমিকস ও ডিসি কমিকস এর অতিমানব চরিত্রদের নিয়ে তৈরী আয়রন ম‍্যান বা দ্য ডার্ক নাইট ছবি বিপুল জনপ্রিয়তা পায় এবং এইরকম ছবি নিয়মিতভাবে তৈরী হতে থাকে।
অলিম্পিকে নেদারল্যান্ডস এন্টিলস
নেদারল্যান্ডসে জাতীয় অলিম্পিক কমিটি ১৯৩১ সালে গঠিত হয় এবং আন্তর্জাতিক অলিম্পিক কমিটি কর্তৃক ১৯৫০ সালে স্বীকৃত হয় এবং ২০১০ সালে নেদারল্যান্ড এন্টিলস বিলুপ্ত করলে ২০১১ সালে স্বীকৃতি বাতিল করে। ২০১২ গ্রীষ্মকালীন অলিম্পিকে ৫জন ক্রীড়াবিদ অলিম্পিক পতাকা নিয়ে স্বাধীন অলিম্পিয়ান হিসাবে অংশগ্রহণ করেছিল।
১৮৯৬
১৮৯৬ গ্রেগরীয় বর্ষপঞ্জির একটি অধিবর্ষ।
নাওফিল ইবনে হারিস
নাওফিল ইবন হারিস (মৃত্যু ১৫ হিজরি)রাসুল এর একজন প্রসিদ্ধ সাহাবা ও চাচাত ভাই ছিলেন । তিনি একজন খ্যাতনামা কবি ছিলেন ।
নাম ও বংশ পরিচয়
নাওফিল ইবনে হারিসের আসল নাম নাওফিল ও উপনাম আবু হারিস । পিতার নাম হারিস ইবনে আব্দুল মুত্তালিব ও মাতার নাম গাযিয়া । নাওফিল কুরাইশ বংশের হাশেমী শাখার সন্তান ।তিনি মুহাম্মদ এর চাচাতো ভাই ছিলেন ।
বদরের যুদ্ধ ও ইসলাম গ্রহণ
রাসূলুল্লাহ ইসলামের দাওয়াত শুরু করতেই নিকটতম আত্মীয়রা  বিরোধিতা করলেও নাওফিলের মনে রাসুল এর প্রতি ভালোবাসা ছিলো । কিন্তু বদরের আগ পর্যন্ত ইসলাম গ্রহণ করেননি । মক্কার মুশরিকদের চাপে বাধ্য হয়ে তিনি মুসলমানদের বিরুদ্ধে লড়াই করার জন্য বদরে যান । কিন্তু তিনি কোন মতেই মুহাম্মদ এর বিরুদ্ধে যুদ্ধ করতে রাজি ছিলেন না ।
বদরে মক্কার কুরাইশ বাহিনীর পরাজয় হলে অন্যদের সাথে তিনিও বন্দী হন । এই বন্দী অবস্থায় ইসলাম গ্রহণ করেন। অবশ্য অন্য একটি মতে তিনি খন্দক যুদ্ধের বছর ইসলাম গ্রহণ করেন এবং মদীনায় থেকে যান ।
ইসলাম গ্রহণের পূর্ব থেকেই নাওফিল ও আব্বাসের মধ্যে অন্তরঙ্গ সম্পর্ক ছিল । এ কারণে রাসূল তাদের দুজনের মধ্যে দ্বীনী ভাতৃ সম্পর্ক প্রতিষ্ঠা করে দেন এবং দুজনের বসবাসের জন্য দুটি বাড়ীও বরাদ্দ করেন । বাড়ী দু’টির একটি ছিল মসজিদে নববী সংলগ্ন ‘রাহবাতুল কাদা’ নামক স্থানে এবং অন্যটি ছিল বাজারে─ সানিয়াতুল বিদা এর রাস্তায়।
যুদ্ধে অংশগ্রহণ
মদীনায় আসার পর সর্ব প্রথম মক্কা বিজয়ে অংশগ্রহণ করেন ।
এরপর তায়েফ ও হুনাইনসহ বিভিন্ন অভিযানে যোগ দিয়ে বিশেষ যোগ্যতা ও বীরত্ব প্রদর্শন করেন। বিশেষত হুনাইনে তিনি চরম সাহসিকতা দেখান । মুসলিম বাহিনী যখন বিক্ষিপ্ত হয়ে পড়ে এবং পরাজয়ের দ্বারপ্রান্তে উপনীত হয় তখনও তিনি শত্রুর মোকাবিলায় পাহাড়ের মত অটল থাকেন । এই যুদ্ধে তিনি মুসলিম বাহিনীকে প্রভূত সাহায্য করেন। যাত্রার প্রাক্কালে তিন হাজার নিযা তিনি রাসূল এর হাতে তুলে দেন । রাসূল  মন্তব্য করেনঃ ‘আমি যেন দেখছি, তোমার তীরগুলি মুশরিকদের পিঠসমূহ বিদ্ধ করছে ।
কবিতা রচনা
‘দূরে যাও, দূরে যাও, আমি আর তোমাদের নই।
কুরাইশ নেতাদের দ্বীনের সাথে আমার কোন সম্পর্ক নেই।
আমি সাক্ষ্য দিয়েছি, মুহাম্মাদ নিশ্চয়ই নবী।
তিনি তার প্রভুর কাছ থেকে হিদায়াত ও দিব্যজ্ঞান নিয়ে এসেছেন।
তিনি আল্লাহর রাসূল─তাকওয়ার দিকে আহবান জানান,
আল্লাহর রাসূল কোন কবি নন।
এই বিশ্বাস নিয়ে আমি বেঁচে ‍থাকবো।
আবার কিয়ামতের দিন এই বিশ্বাস নিয়ে ওঠবো।’
বিবাহ
রাসুল নাওফিলকে খুব ভালোবাসতেন । মদীনার এক মহিলার সাথে রাসূল তার বিয়ে দেন । তখন তার ঘরে কোন খাবার নেই। রাসূল  নিজের বর্মটি আবু রাফি ও আবু আইউব এর হাতে দিয়ে এক ইয়াহুদীর নিকট পাঠান । তারা বর্মটি সেই ইয়াহুদির নিকট বন্ধক রেখে বিনিময়ে প্রাপ্ত অর্থ দিয়ে ত্রিশ সা যব খরীদ করে রাসূলুল্লাহর  নিকট নিয়ে আসেন। তিনি তা নাওফিলকে দান করেন তার পারিবারিক খরচের জন্য ।
লস্করগাহ জেলা
লস্করগাহ আফগানিস্তানের হেলমান্দ প্রদেশের পূর্বে অবস্থিত একটি জেলা। এটি লস্ককরগাহ প্রাদেশিক রাজধানী পাশাপাশি অবস্থান করছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১০০,২০০ জন, যার মধ্যে জনসংখ্যার প্রায় ৪৫% পশতু এবং ২০% বেলুচ সম্প্রদায়ের লোক বসবাস করে থাকে। এছাড়াও ৩০% তাজিক, ৫% হিন্দু এবং হাজারা সম্প্রদায়ের বসতি রয়েছে; জেলাটির হেলমান্দ মূলত একটি মরুভূমি এলাকা এবং একটি শুষ্ক প্রদেশ হিসেবেও বিবেচিত।
এডওয়ার্ড জুইক
থাম্ব|245x245পিক্সেল এডওয়ার্ড জুইক (ইংরেজি ভাষায়: Edward Zwick) (জন্ম: ৮ই অক্টোবর, ১৯৫২, শিকাগো, ইলিনয়  ) মার্কিন চলচ্চিত্র পরিচালক ও প্রযোজক। ১৯৭৪ সালে হার্ভার্ড থেকে এবি ডিগ্রি অর্জন করেন। পরবর্তীতে এএফআই কনজারভেটরিতে যোগ দেন এবং ১৯৭৫ সালে সেখান থেকে এমএফআই ডিগ্রি লাভ করেন।
বুর্জ আল আলম
বুর্জ আল আলম সংযুক্ত আরব আমিরাতের দুবাই শহরের বিজনেস-বে এলাকায় প্রস্তাবিত ১০৮-তলা বা ৫১০ মিটার (১,৬৭০ ফুট) উচু গগনচুম্বী অট্টালিকা, পরবর্তীতে প্রকল্পটি ১০১-তলার নকশা করা হয়েছে। এটি দুবাই মেরিনা এলাকায় "ফরচুন ১০১" নামে পরিচিত। এটি একটি স্ফটিক ফুলের অনুরূপ নকশা করা হয়েছিল। নির্মাণ কাজ সম্পন্ন হলে এটি বিশ্বের সবচেয়ে উঁচু ভবনগুলোর একটি হয়ে উঠত। টাওয়ারটি ছিল ফরচুন গ্রুপের একটি প্রকল্প যার দুবাইতে ফরচুন বে এবং ফরচুন টাওয়ারের মতো আরও কয়েকটি প্রকল্প রয়েছে।
প্রস্তাবিত ভবনের পরিকল্পনায় ছিল ৭৪ তলা অফিস স্পেস, নিচতলায় একটি খুচরা পন্যসামগ্রী বিক্রিত দোকান এবং শীর্ষ ২৭ তলায় একটি হোটেল ও পরিষেবাযুক্ত অ্যাপার্টমেন্ট রয়েছে। এই ভবনের ৫-তারকা হোটেলে বিশ্বের সর্বোচ্চ কক্ষ থাকবে।
২০০৬ সালের ১২ই নভেম্বর ভবনটি নির্মাণ কাজ শুরু হয়েছিল এবং এটি ২০০৯ সালে শেষ হওয়ার কথা ছিল। কিন্তু বিশ্বব্যাপী আর্থিক সংকটের ফলে বিনিয়োগকারীদের কাছ থেকে অর্থপ্রদানে বিলম্ব হওয়ায় প্রকল্পটি বাধাগ্রস্ত হয়। ২০০৯ সালে ফাউন্ডেশনের পাইলিং কাজ শেষ হওয়ার পরই টাওয়ারটির নির্মাণ স্থগিত রাখা হয়েছিল। নির্মাণের মূল ঠিকাদার এখনও নির্বাচন করা হয়নি যখন একটি প্রতিবেদনে বলা হয়েছিল যে কাঠামোটি ২০১২ সালে শেষ হবে বলে আশা করা হয়েছিল। ২০০৯ সালের পরে ভবনটির কার্যকলাপের সামান্য চিহ্ন ছিল এবং অগ্রগতি সম্পর্কিত আর কোন বিবৃতি ছিল না। ভিত্তির জন্য খনন করা গর্তটি জল দিয়ে ভরাট করার অনুমতি দেওয়া হয় এবং সাইটের স্যাটেলাইট মানচিত্র প্রকাশ করেছে যে এটি ভরাট এবং সমতল করা হয়েছে।
২০১২ সালের দিকে টাওয়ারের অফিসিয়াল ওয়েবসাইটের মেয়াদ শেষ হয়ে গেছে এবং এখন ডোমেন পার্ক করা আছে। ২০১৩ সালের শেষ নাগাদ প্রকল্পটি আনুষ্ঠানিকভাবে বাতিল হয়ে যায়। বুর্জ আল আলমকে দুবাই রিয়েল এস্টেট রেগুলেটরি এজেন্সির বাতিল করা রিয়েল এস্টেট প্রকল্প কমিটির তালিকাভুক্ত করা হয়েছে, যেগুলি বাতিলকরণের শুনানির অপেক্ষায় থাকা বাতিল প্রকল্পগুলির তালিকার মধ্যে রয়েছে।
সূর্যশিশির (উদ্ভিদ)
সূর্যশিশির এক প্রকার মাংসাশী উদ্ভিদ। সূর্যশিশিরের পাতাগুলো ছোট আর গোলাকার। এ উদ্ভিদটি আঠালো ফাঁদওয়ালা মাংসাশী উদ্ভিদের উৎকৃষ্ট উদাহরণ। এর বৈজ্ঞানিক নাম হলো 'ডোসেরা রোটানডিফোলিয়া'।
গঠন
ছোট আকারের এ উদ্ভিদটি মাত্র ৩.৫ ইঞ্চি (৮ সে.মি.) চওড়া। এটি প্রায়ই বড় ধরনের আগাছা ও এর আশেপাশে জন্মানো গাছপালার নিচে লুকানো অবস্থায় থাকে। এর পাতাগুলো ছোট এবং গোলাকার। গ্রীষ্মকালে গোলাকার পাতাগুলোর উঁচু কান্ডগুলোতে সাদা সাদা ফুল ফোটে। সূর্যশিশিরের পাতাগুলোকে উজ্জ্বল লাল রঙের দেখায়। মনে হয় ওগুলোর উপর শিশির কণা চিকচিক করছে। লালচে শিশির বিন্দু দ্বারা আবৃত এ পাতাগুলো আসলে পোকামাকড় ধরার মরণ ফাঁদ। সূর্যশিশিরের পাতাগুলো বিভিন্ন উচ্চতার ক্ষুদ্র ক্ষুদ্র অসংখ্য বোঁটা দিয়ে ঢাকা থাকে। প্রত্যেকটি বোঁটার ওপর থাকে অতি ক্ষুদ্র একটি গ্রন্থি বা অঙ্গ যা এক ধরনের স্বচ্ছ আঠালো তরল পদার্থ উৎপন্ন করে। এ তরল পদার্থটি বোঁটাগুলোর ওপর শিশির বিন্দুর মত জমা হয়। তরল নিঃসরণকারী গ্রন্থিটি দেখতে লাল বলে এর ওপরের তরল পদার্থটিও লালচে বলে মনে হয়। সূর্যশিশির এক ধরনের সুগন্ধও বাতাসে ছড়ায়।
শিকার পদ্ধতি
মাছি ও অন্যান্য পোকামাকড় উজ্জ্বল লাল রঙ, শিশির বিন্দু আর সুগন্ধে আকৃষ্ট হয়ে উদ্ভিদের কাছে চলে আসে। কিন্তু পোকা গাছটির পাতার ওপর নামা মাত্রই পোকার পাগুলো পাতার উঁচু বোঁটায় থাকা তরল পদার্থে আটকে যায়। পা ছাড়িয়ে নিতে ওরা যতই টানাটানি করে ততই পাতার গ্রন্থিগুলো থেকে আরো বেশি করে আঠালো রস বের হতে থাকে। এভাবে পোকামাকড়গুলো আরো শক্তভাবে পাতায় আটকে যায়। পোকার চারপাশে থাকা বোঁটাগুলো বেঁকে গিয়ে আরো বেশি পরিমাণে রস বের করতে থাকে। সম্পূর্ণ পাতাটি কুঁচকে গিয়ে পোকাটির চারপাশে একটি পেয়ালার মত আকার গঠন করে। পোকাটির দেহের নরম অংশগুলো গলে গিয়ে পাতায় মিশে না যাওয়া পর্যন্ত সূর্যশিশির উদ্ভিদের পরিপাকে সাহায্যকারী এনজাইমগুলো কাজ করে। ৪-৫ দিন পর সূর্যশিশিরের পাতা ও বোঁটাগুলো আবার আগের মত সোজা হয়ে যায়।
বাংলাদেশে অস্তিত্ব
বাংলাদেশের দিনাজপুরে সূর্যশিশির উদ্ভিদের সন্ধান পাওয়া গেছে। দিনাজপুর সরকারি কলেজের জীববিজ্ঞান ভবনের দক্ষিণ-পশ্চিম কোণে অবস্থিত পুকুরের পশ্চিম পাড়ে এর অস্তিত্ব খুঁজে পাওয়া যায়। আবারো ২০২২ সালে দিসকে দেখা গেছে এ প্রাণি খেকো উদ্ভিৎ এছাড়া রংপুর ও সিলেটেও এর দেখা পাওয়া যায়।
মাইকেল র‍্যাবিন
মাইকেল র‍্যাবিন (জন্ম: ১ সেপ্টেম্বর, ১৯৩১) একজন টুরিং পুরস্কার বিজয়ী কম্পিউটার বিজ্ঞানী।
জন্ম ও শিক্ষাজীবন
র‍্যাবিন ১৯৩১ সালে জার্মানীতে জন্মগ্রহণ করেন। র‍্যাবিন ১৯৫৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৫ সালে ম্যাসাচুসেট্‌স ইনস্টিটিউট অফ টেকনোলজিতে ভিজিটিং অধ্যাপক হিসেবে কাজ করেন।
চাঁদের আলো
থাম্ব|250px|চাঁদের আলোয় উজ্জ্বল বোট ক্লাব, [[হোলমা, লাইসেকিল পৌরসভা|হোলমা, সুইডেন]]
দীপন
চন্দ্রকলার আকারের ওপর চাঁদের আলোর তীব্রতা ব্যাপকভাবে নির্ভর করে। আবার পূর্ণ চন্দ্রও অবস্থাভেদে সাধারণত ০.০৫–০.১ লাক্স দীপন উজ্জ্বলতা প্রদর্শন করে। পৃথিবী থেকে চাঁদের নিকটতম অবস্থানের কাছাকাছি (সুপারমুনের ক্ষেত্রে) সর্বোচ্চ অবস্থানের সময় পৃথিবীর ক্রান্তীয় অঞ্চলে চাঁদের আলোর দীপন ০.৩২ লাক্স পর্যন্ত হতে পারে। পৃথিবী থেকে পূর্ণ চন্দ্রের আলোর আপাত মান সূর্যের আলোর মাত্র ।
পার্কিঞ্জি প্রভাবের কারণে চাঁদের আলো, বিশেষত পূর্ণিমার আলো অধিকাংশ কৃত্রিম আলোক উৎসের তুলনায় খালি চোখে কিছুটা নীল মনে হয়। তবে চাঁদের আলো ঠিক নীলাভ নয়। এমনকি এর আলোকে প্রায়শ "রূপালি" বলে বর্ণনা করা হলেও, চাঁদের আলোর কোনো রূপালি বৈশিষ্ট্য নেই।
চাঁদের প্রতিফলন অনুপাত হলো মাত্র ০.১৩৬। অর্থাৎ আপতিত সূর্যের আলোর মাত্র ১৩.৬% চন্দ্রপৃষ্ঠ থেকে প্রতিফলিত হয়। পৃথিবী পৃষ্ঠে পৌঁছাতে চাঁদের আলোর প্রায় ১.২৬ সেকেন্ড সময় লাগে। পৃথিবীর বায়ুমণ্ডলের বিভিন্ন কণিকায় চাঁদের আলো বিচ্ছুরিত হয়ে রাতের আকাশের উজ্জ্বলতা বৃদ্ধি করে। ফলে অনুজ্জ্বল তারা ও প্রেক্ষাপটের আকাশের মধ্যে দর্শন তুলনা হ্রাস পায়। এ কারণে জ্যোতির্বিদরা পূর্ণিমার সময়ে মহাকাশ পর্যবেক্ষণ করেন না।
লোকসাহিত্য
লোকসাহিত্যে কখনো কখনো পূর্ণচন্দ্র বা পূর্ণিমার নেতিবাচক উপস্থাপন করা হয়। উদাহরণস্বরূপ, কোনো কোনো লোককাহিনী অনুসারে বিশেষ পূর্ণিমার রাতে পূর্ণচন্দ্রের নিচে ঘুমানোর ফলে মানুষ নেকড়ে মানবে পরিণত হয়। লোকধারণা অনুযায়ী, চাঁদের আলো চন্দ্রগ্রস্ত ব্যক্তিদের মধ্যে খারাপ লক্ষণ প্রকাশ ঘটায় এবং চাঁদের আলোয় ঘুমানোর ফলে কোনো ব্যক্তি অন্ধ বা পাগল হয়ে যায়। ক্রান্তীয় অঞ্চলে এক সময় ধারণা করা হতো চাঁদের আলোয় ঘুমানোর ফলে রাতকানা (প্রকৃতপক্ষে ভিটামিন এ এর অভাবে হয়) রোগ হয়।
ঘোড়ার পৌনঃপুনিক উভিটিসকে অনেক সময় "চাঁদকানা" হিসেবে আখ্যা দেওয়া হতো। তবে বর্তমানে চাঁদের আলোকে আর এর জন্য দায়ী মনে করা হয় না।
১৬শ শতাব্দীতে চাঁদের কিরণের কারণে গুহায় চন্দ্রদুধ নামে খনিজ চুয়ায় বলে মনে করা হতো।
সামসময়িক শিল্পকলা
২০০৮ খ্রিষ্টাব্দে ক্যাটি প্যাটার্সন লাইট বাল্ব টু সিমুলেট মুনলাইট নামে একটি শিল্পকর্ম নির্মাণ করেন। পূর্ণিমার আলোর সমতুল্য বর্ণালি তৈরির জন্য তিনি ২৮৯টি বৈদ্যুতিক বাল্ব ব্যবহার করেন।
এফটিপি সার্ভার
একটি এফটিপি server হল এক বা একাধিক প্রোগ্রামের সমন্বয়ে গঠিত computer  সফটওয়্যার যা দূরবর্তী ক্লায়েন্ট (গুলো) দ্বারা প্রদত্ত কমান্ডগুলি যেমন গ্রহণ করা, পাঠানো, ফাইল মুছে ফেলা, ডিরেক্টরি তৈরি করা বা সরানো ইত্যাদি কার্যকর করতে পারে। সফ্টওয়্যারটর প্রোগ্রামের একটি সফ্টওয়্যার উপাদান হিসাবে, একটি স্বতন্ত্র প্রোগ্রাম হিসাবে বা এমনকি এক বা একাধিক প্রক্রিয়া (পটভূমিতে) হিসাবে চলতে পারে ।
একটি এফটিপি সার্ভার এফঠিপি এবং/অথবা ঐফটিপিএস এবং/অথবা এসএফটিপি Network প্রোটোকল (গুলো) ব্যবহার করে একটি ক্লায়েন্ট-সার্ভার মডেলে একটি সার্ভারের ভূমিকা পালন করে।
একটি এফটিপি সার্ভারকে একটি কম্পিউটার  হিসাবেও উদ্দেশ্য করা যেতে পারে যা ফাইলের সংগ্রহ হোস্ট করার জন্য একটি এফটিপি সার্ভার program  চালায়। Server সাথে সংযুক্ত কাঙ্খিত সর্বাধিক সংখ্যক ক্লায়েন্ট পরিবেশন করতে সক্ষম হওয়ার জন্য বড় এফটিপি সাইটগুলি অনেক কম্পিউটার দ্বারা চালানো যেতে পারে।
একটি ক্লায়েন্ট প্রোগ্রাম একটি এফটিপি সার্ভারের সাথে সংযোগ করে, তারপর, বেনামী অ্যাক্সেস সক্ষম না হলে, এটি usre name এবং  passed  পাঠিয়ে নিজেকে প্রমাণীকরণ করতে হবে; এর পরে এটি অন্যান্য ক্রিয়াকলাপগুলির সাথে সার্ভারে ফাইলগুলি পুনরুদ্ধার এবং/অথবা পাঠাতে পারে (ব্যবহারকারীর জন‍্য বিশেষাধিকারের ব‍্যাবস্থা।
বিষ্ণুপুরাণ
বিষ্ণু পুরাণ (সংস্কৃত: विष्णुपुराण) অষ্টাদশ হিন্দু মহাপুরাণের অন্যতম তথা একটি প্রাচীন ও মধ্যযুগীয় গুরুত্বপূর্ণ হিন্দু ধর্মগ্রন্থ। পরাশর ও তার শিষ্য মৈত্রেয়ের মধ্যে কথোপকথনরূপে বিধৃত এই পুরাণ ছয়টি অংশে বিভক্ত। মূল উপজীব্য বিষয় বিশ্বসৃষ্টি, দেবাসুরের সংগ্রামকাহিনি, বিষ্ণুর অবতারদের কথা ও কিংবদন্তি রাজাদের বংশবৃত্তান্ত।
মনে করা হয়, এই পুরাণের শ্লোকসংখ্যা ২৩,০০০। যদিও পুরাণে প্রাপ্ত শ্লোকের আসল সংখ্যা সাত হাজারেরও কম। পূর্ব ও পশ্চিম ভারতে বিশেষ স্থানীয় গুরুত্বসহকারে রচিত পুথিগুলির মধ্যে কোনো বিরোধ নেই এবং তাদের কোনো অংশই অনাবিষ্কৃত থাকেনি। মূল পাঠ ও টীকা উভয় ক্ষেত্রেই একটি সূচনা, মধ্যাংশ ও সমাপ্তি-অংশ দেখা যায়। এবং এই রচনা যে সম্পূর্ণ তা নিয়েও কোনো মতদ্বৈধতা নেই। এই রকম বিপরীতধর্মী ঘটনার কোনো যুক্তিযুক্ত কারণও অবশ্য জানা যায়নি।
বিষয়বস্তু
গ্রন্থের আরম্ভ হয় সৃষ্টি ও চার যুগের বর্ণনা দিয়ে। এছাড়াও প্রথম অংশে আলোচিত হয়েছে, রুদ্রের কাহিনী, সমুদ্র মন্থনের কথা, বিষ্ণুর পরমভক্ত ধ্রুবের কাহিনি ও প্রাচীন রাজা বেণ ও পৃথুর উপাখ্যান। পরবর্তী অংশের উপজীব্য পৃথুর উত্তরাধিকার প্রচেতাদের কাহিনি, হিরণ্যকশিপু ও প্রহ্লাদের প্রসিদ্ধ উপাখ্যান, বিভিন্ন অঞ্চল, জাতি, পর্বত ও নদী সহ পরিচিত বিশ্বের কিছু ভৌগোলিক বিবরণ, বিশ্বধারণা ও জড়ভরতের বিভিন্ন জন্মের কাহিনি। তৃতীয় অংশের আলোচ্য বিষয় মন্বন্তর, ব্যাসদেব ও যাজ্ঞবল্ক্য ঋষি, সূর্য, যম, ভক্ত শতধনু ও শৈব্য, চতুর্বর্ণ ও চতুরাশ্রমের কথা। চতুর্থ অংশে প্রাচীন ভারতের বিখ্যাত সূর্য ও চন্দ্রবংশের রাজাদের বিবরণ লিখিত আছে। এছাড়াও কলিযুগে ‘আবির্ভূত হবেন’ এমন কিছু রাজার তালিকাও দেওয়া হয়েছে। আর একটি তালিকায় রয়েছে শিশুনাগ, নন্দ ও মৌর্য প্রভৃতি মগধ রাজাদের কথা। পরবর্তী অংশে জন্ম থেকে যদুবংশ ধ্বংস পর্যন্ত কৃষ্ণজীবনী আলোচিত হয়েছে। ষষ্ঠ ও শেষ অংশে ভাবী কলিকালে সৃষ্টি ধ্বংস তথা পুরাণসকলের গুরুত্বের কথা আলোচিত হয়েছে।
বিষ্ণুধর্মোত্তর পুরাণ একটি পৃথক পুরাণ যা আলোচ্য পুরাণের একটি পরিশিষ্টাংশ।
হোরাস হেম্যান উইলসন এই পুরাণকে প্রাচীনতম পুরাণ বলে মনে করেন। তার মতে প্রথম খ্রিস্টপূর্বাব্দে এই গ্রন্থের রচনা। যদিও গেভিন ফ্লাডের মতে, খ্রিস্টীয় চতুর্থ শতকে এই পুরাণ রচিত হয়।
ড্যান লরেন্স
ড্যানিয়েল উইলিয়াম লরেন্স (Dan Lawrence; জন্ম: ১২ জুলাই, ১৯৯৭) লন্ডনের লিটনস্টোন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করছেন। জানুয়ারি, ২০২১ সালে ইংল্যান্ডের পক্ষে আন্তর্জাতিক পর্যায়ে অভিষেক ঘটে তার।
প্রথম-শ্রেণীর ক্রিকেট
ট্রিনিটি ক্যাথলিক হাই স্কুলে অধ্যয়ন করেছেন। চিংফোর্ড ক্রিকেট ক্লাবের মাঠ কর্মকর্তা পিতার কর্মস্থলে যুবদের ক্রিকেটে অংশ নেন ড্যান লরেন্স। কিশোর অবস্থাতেই তার বহুবিধ ব্যাটিং কৌশলের বিচ্ছুরণ ঘটে।
২০১৫ সাল থেকে ড্যান লরেন্সের প্রথম-শ্রেণীর খেলোয়াড়ী জীবন চলমান রয়েছে। এপ্রিল, ২০১৫ সালে এসেক্সের সদস্যরূপে কেন্টের বিপক্ষে তার প্রথম-শ্রেণীর ক্রিকেটে অভিষেক ঘটে।
কাউন্টি চ্যাম্পিয়নশীপের তৃতীয় সর্বকনিষ্ঠ ক্রিকেটার হিসেবে শতরানের পর থেকে তাকে অন্যতম প্রতিশ্রুতিশীল তরুণ ব্যাটসম্যানের মর্যাদা দেয়া হয়। এপ্রিল, ২০১৫ সালে ওভালে এসেক্সের সদস্যরূপে সারের বিপক্ষে ১৭ বছর ২৯০ দিন বয়সে ১৬১ রানের দূর্দান্ত ইনিংস খেলেন তিনি। এ পর্যায়ে এটি তার দ্বিতীয় প্রথম-শ্রেণীর ক্রিকেট খেলায় অংশগ্রহণ ছিল। তার এ নিখুঁত শতরানের কল্যাণে এসেক্স দল ছয় শতাধিক রান তুলে। এরফলে, এসেক্সের সর্বকনিষ্ঠ প্রথম-শ্রেণীর শতরানকারী, ওভালে সর্বকনিষ্ঠ শতরানকারীর মর্যাদা পান। কেবলমাত্র চ্যাম্পিয়নশীপে গডফ্রে ব্রায়ান ও দীপক প্যাটেল তার তুলনায় এগিয়েছিলেন।
স্বর্ণালী সময়
২০১৬ সালে কিছুটা দূর্বলমানের ক্রীড়াশৈলী প্রদর্শন করেন। তাসত্ত্বেও, এসেক্সের উত্তরণের বছরে আরও তিনটি শতক হাঁকান। লেগ সাইড দিয়েই সবিশেষ দক্ষ তিনি। এছাড়াও, টি২০ ক্রিকেটে দলের প্রধান কোচ ক্রিস সিলভারউডের কাছ থেকে উচ্ছ্বসিত প্রশংসা কুড়ান। ২০১৭ সালেও খেলার ধারা অব্যাহত রাখেন। ড্যান লরেন্সের বোলিং খুব কমই প্রথম-শ্রেণীর ক্রিকেটে ব্যবহৃত হয়েছে। তবে, তার অফ স্পিন বোলিং অপ্রত্যাশিত ভঙ্গীমায় করা হতো। তার কোচ সীমিত ওভারের ক্রিকেটে তার বোলিংকে গোপন অস্ত্র হিসেবে আখ্যায়িত করেন।
তার ব্যাটিংয়ের কল্যাণে এসেক্স দল কাউন্টি চ্যাম্পিয়নশীপের প্রথম বিভাগে উত্তরণ ঘটে। উত্তরণ ঘটানোর প্রথম বছরেই ২০১৭ সালে চ্যাম্পিয়নশীপের শিরোপা জয় করে এসেক্স দল। ৪৪.৭৬ গড়ে ৭৬১ রান তুলেন। তিনটি শতরান নিয়ে ২৫ বছর পর প্রথমবারের মতো চ্যাম্পিয়নশীপের শিরোপার সন্ধান পায় এসেক্স দল। মৌসুমের প্রথম দিকে দলটি নিজেদের পরাজয় থেকে রক্ষা পাবার পর এ সাফল্য পায়। একই বছরে ক্রিকেট রাইটার্স ক্লাবের বর্ষসেরা তরুণ ক্রিকেটারের সম্মাননা লাভ করেন। এ বছরেই তার ইংল্যান্ড লায়ন্সের পক্ষে খেলার সুযোগ আসে। ইংল্যান্ড লায়ন্সের পক্ষে তার অভিষেক হয় ও অস্ট্রেলিয়ায় লায়ন্স দলের প্রশিক্ষণ শিবিরে অংশ নেন। ২০১৮ সালের গ্রীষ্মে রান খরায় ভুগেন। ফলশ্রুতিতে, ইংল্যান্ডের টেস্ট দলের সম্ভাবনা নষ্ট হয়ে যায়।
প্রথম-শ্রেণীর ক্রিকেটে প্রত্যাবর্তনের পর কয়েকটি খেলায় ভালো না করলেও সীমিত ওভারের খেলায় যথেষ্ট উত্তরণ ঘটে তার। ২০১৮ সালে নিজস্ব প্রথম লিস্ট এ ক্রিকেটে শতরান করেন। পরের গ্রীষ্মে এসেক্সের টি২০ ব্ল্যাস্টের সফলতায় উল্লেখযোগ্য ভূমিকা পালন করেন। আরও একবার চ্যাম্পিয়নশীপের শিরোপা বিজয়ে ভূমিকা রাখেন। অক্টোবর, ২০১৯ সালে হান্ড্রেড খসড়ার উদ্বোধনী তালিকায় লন্ডন স্পিরিটের অন্যতম স্থানীয় বীর হিসেবে তাকে আখ্যায়িত করা হয়। নভেম্বর, ২০২০ সালে আন্তর্জাতিক পর্যায়ে ব্রিসবেন হিটের পক্ষে খেলার জন্যে যুক্ত হন। তিনি টম ব্যান্টনের স্থলাভিষিক্ত হন।
টেস্ট অভিষেক
২৯ মে, ২০২০ তারিখে কোভিড-১৯ বৈশ্বিক মহামারী পরবর্তী সময়কালে ইংল্যান্ডের আন্তর্জাতিক সময়সূচীকে ঘিরে প্রশিক্ষণ গ্রহণের উদ্দেশ্যে ৫৫-জনের খেলোয়াড়ের তালিকায় তাকে রাখা হয়। ১৭ জুন, ২০২০ তারিখে সফরকারী ওয়েস্ট ইন্ডিজ দলের বিপক্ষে টেস্ট সিরিজকে ঘিরে নিবীড় অনুশীলনকল্পে ৩০-সদস্যের তালিকায় তাকে অন্তর্ভুক্ত করা হয়।  ৪ জুলাই, ২০২০ তারিখে সিরিজের প্রথম টেস্টের জন্যে নয় জন সংরক্ষিত খেলোয়াড়ের অন্যতম হন তিনি।  তবে, ১০ আগস্ট, ২০২০ তারিখে মাতার মৃত্যুতে তাকে দলের বাইরে রাখা হয়।
ডিসেম্বর, ২০২০ সালে শ্রীলঙ্কা গমনার্থে ইংল্যান্ডের টেস্ট দলে তাকে রাখা হয়। গালেতে সিরিজের প্রথম টেস্টে স্বাগতিক শ্রীলঙ্কার বিপক্ষে টেস্ট অভিষেক পর্ব সম্পন্ন হয় তার। শর্ট লেগ অঞ্চলে কট আউটে বিদেয় নেয়ার পূর্বে প্রথম ইনিংসে তিনি ৭৩ রানের উৎসাহব্যঞ্জক ইনিংস উপহার দেন।
ভারতের সংবিধানের সপ্তদশ অংশ
সংবিধানের এই অংশটিতে সরকারি ভাষার উপর নিবন্ধ রয়েছে।
প্রথম অধ্যায় - ইউনিয়নের সরকারি ভাষা
প্রথম অধ্যায় ৩৪৩ নং এবং ৩৪৪ নং নিবন্ধগুলি অন্তর্ভুক্ত করে এবং ভারতের দুটি সরকারি ভাষা - দেবনাগরী লিপিতে রচিত হিন্দি এবং ইংরাজির জন্য স্থির করে। এটি আরও লিখেছে যে ভারতীয় সংখ্যাগুলির আন্তর্জাতিক রূপটি সরকারি সংখ্যার ব্যবস্থা হিসাবে ব্যবহার করা উচিত। এটি ভারতের সরকারি ভাষা হিসাবে ইংরেজির চেয়ে হিন্দির প্রয়োগ ও প্রগতিশীল ব্যবহারকে সমর্থন করার জন্য ভারতের রাষ্ট্রপতির উপর একটি দায়িত্বও বজায় রেখেছে, পাশাপাশি ভারতে সরকারি উদ্দেশ্যে ইংরেজি ব্যবহারের উপর বিধিনিষেধ আরোপের ক্ষমতাও দেয়। সংবিধান প্রতিষ্ঠার সময় থেকে হিন্দি ভাষা দ্বারা ইংরেজিকে প্রতিস্থাপন করার জন্য ভারতের রাষ্ট্রপতিকে পনের বছরের সময় দেওয়া হয়, এখনও এই অধিকার প্রয়োগ করা হয়নি। অধ্যায়ে আরও লেখা হয়েছে যে পূর্বে উল্লিখিত দায়িত্বগুলি রাষ্ট্রপতি কর্তৃক পরিচালিত হয়েছে তা নিশ্চিত করে লোকসভা (নিম্নকক্ষ) থেকে ২০ জন এবং রাজ্যসভা (উচ্চকক্ষ) থেকে ১০ জন মোট ৩০ জন লোকের সমন্বয়ে একটি কমিটি গঠন করা উচিত।
দ্বিতীয় অধ্যায় - আঞ্চলিক ভাষা
দ্বিতীয় অধ্যায় ৩৪৫–৩৪৭ নং নিবন্ধগুলি অন্তর্ভুক্ত করে এবং লিখেছেন যে ভারতের অঞ্চলগুলি ভারতের কোনও সরকারি ভাষাকে সরকারি উদ্দেশ্যে ব্যবহারের জন্য উপযুক্ত। এটি একটি আঞ্চলিক ভাষা গ্রহণ এবং ভারতের সরকারী ভাষা হওয়ার সম্ভাবনাও স্বীকার করে, যদি রাষ্ট্রপতি মনে করেন যে ভারতের জনসংখ্যার একটি বিরাট পরিমাণ মানুষ এটি চায়।
তৃতীয় অধ্যায় - সুপ্রিম কোর্ট, উচ্চ আদালত ইত্যাদির ভাষা
৩য় অধ্যায়ে ৩৪৮ নং এবং ৩৪৯ নং অনুচ্ছেদ অন্তর্ভুক্ত রয়েছে এবং লিখেছেন যে ভারতের সুপ্রিম কোর্ট, ভারতের উচ্চ আদালতগুলির পাশাপাশি যে কোনও অনুমোদিত আইনী পাঠ্যই ইংরেজি ভাষাতে হওয়া উচিত। এটি আরও স্বীকার করে যে কোনও রাজ্যের রাজ্যপাল রাষ্ট্রপতির দ্বারা অনুমোদিত হলে পূর্ববর্তী পরিস্থিতিতে হিন্দি ব্যবহারের অনুমতি দিতে পারেন।
অনুচ্ছেদ ৩৪৮. (২):
চতুর্থ অধ্যায় - বিশেষ আদেশপত্র
চতুর্থ অধ্যায় ৪৫০, ৩৫০ এ, ৩৫০ বি এবং ৩৫১ অনুচ্ছেদে অন্তর্ভুক্ত রয়েছে। এটি স্থির করে যে কোনও ব্যক্তি ভারতের যে কোনও সরকারি ভাষায় অভিযোগের সমাধানের জন্য একটি বিবৃতি জমা দিতে পারেন। এটি এও স্থিত করে যে, প্রাথমিক স্তরে শিশুদের শিক্ষাদানের জন্য শিক্ষামূলক সুযোগ-সুবিধাগুলি তৈরি করতে ভারত সরকারের বিভিন্ন সংখ্যালঘু ভাষাকে সংরক্ষণের ব্যবস্থা নেওয়া উচিত। এতে আরও লেখা হয়েছে যে এই নির্দেশাবলী সুবিধাগুলি প্রতিষ্ঠিত হয়েছে এবং পূর্ববর্তী ব্যবস্থাগুলি প্রকৃতপক্ষে কার্যকর হয়েছে তা নিশ্চিত করার জন্য রাষ্ট্রপতির একটি বিশেষ কর্মকর্তা নিয়োগ করা উচিত। সবশেষে, অধ্যায়টি লিখেছে যে ভারত সরকারের হিন্দি প্রসার নিশ্চিত করার পাশাপাশি ভাষার সমৃদ্ধি ও বিকাশের বিষয়টিও নিশ্চিত করা উচিত।
উপকার (১৯৬৭-এর চলচ্চিত্র)
উপকার মনোজ কুমার পরিচালিত ১৯৬৭ সালের ভারতীয় হিন্দি ভাষার চলচ্চিত্র। এটি মনোজ কুমারের পরিচালিত প্রথম চলচ্চিত্র। চলচ্চিত্রটিতে শ্রেষ্ঠাংশে অভিনয় করেন মনোজ কুমার, আশা পারেখ, প্রেম চোপড়া, কামিনী কৌশল, প্রাণ ও মদন পুরি। তদানীন্তন ভারতীয় প্রধানমন্ত্রী লাল বাহাদুর শাস্ত্রী মনোজ কুমারকে কৃষক ও সেনাবাহিনীকে নিয়ে একটি চলচ্চিত্র নির্মাণের পরামর্শ দেন। তারই সূত্র ধরে এই চলচ্চিত্রটি নির্মিত হয়। এটি সেই বছরের সর্বাধিক আয়কারী চলচ্চিত্র।
চলচ্চিত্রটি এর গল্প, চিত্রগ্রহণ, গান, গীত ও অভিনয়ের জন্য প্রশংসিত হয়। এটি ১৫তম ভারত জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্র ও শ্রেষ্ঠ পুরুষ নেপথ্য কণ্ঠশিল্পী বিভাগে পুরস্কার লাভ করে এবং ১৫তম ফিল্মফেয়ার পুরস্কারে ১০টি বিভাগে মনোনয়ন থেকে শ্রেষ্ঠ চলচ্চিত্র-সহ ৭টি বিভাগে পুরস্কার লাভ করে।
মুহাম্মদ আল হারদান
মুহাম্মদ ইউসুফ আব্দুল্লা আল হারদান (محمد الحردان‎, Mohammed Al-Hardan; জন্ম: ৬ অক্টোবর ১৯৯৭; মুহাম্মদ আল হারদান নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
বাহরাইনী ফুটবল ক্লাব আল মুহাররাকের যুব পর্যায়ের হয়ে খেলার মাধ্যমে হারদান ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, বাহরাইনী ক্লাব আল মুহাররাকের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে দুই মৌসুম অতিবাহিত করার পর ২০১৮–১৯ মৌসুমে তিনি ডেনীয় ক্লাব ভাইলেতে যোগদান করেছেন।. পরবর্তীকালে, তিনি স্ফিনতুল গেওর্গে, আইগিনিয়াকোস, আল মুহাররাক এবং রিফফার হয়ে খেলেছেন। ২০১৯–২০ মৌসুমে, তিনি রিফফা হতে বাহরাইনী ক্লাব আল খালিদিয়াহে যোগদান করেছেন।
প্রারম্ভিক জীবন
মুহাম্মদ ইউসুফ আব্দুল্লা আল হারদান ১৯৯৭ সালের ৬ই অক্টোবর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ৬ই সেপ্টেম্বর তারিখে, ২০ বছর ও ১১ মাস বয়সে, ডান পায়ে ফুটবল খেলায় পারদর্শী হারদান ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ১–১ গোলে ড্র করেছিল। বাহরাইনের হয়ে অভিষেকের বছরে হারদান সর্বমোট ৪ ম্যাচে অংশগ্রহণ করেছেন।
১৮৯৭
১৮৯৭ গ্রেগরীয় বর্ষপঞ্জির একটি সাধারণ বছর।
এরিক ডিয়ার
এরিক জেরেমি এডগার ডিয়ার (জন্ম: ১৫ জানুয়ারি ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন রক্ষণভাগের খেলোয়াড় অথবা মধ্যমাঠের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হলেও, তিনি রক্ষণাত্মক মধ্যমাঠের খেলোয়াড়, সেন্টার-ব্যাক এবং রাইট ব্যাক হিসেবে খেলে থাকেন।
ডিয়ার পর্তুগালে তার শৈশব অতিবাহিত করেছেন, যেখানে তিনি পর্তুগিজ ক্লাব স্পোর্তিং সিপির যুব পর্যায়ের হয়ে খেলার মাধ্যমে ফুটবল জগতে পদার্পণ করেন। প্রথমে তিনি একজন বদল খেলোয়াড় হিসেবে বেঞ্চে থাকতেন, পরবর্তীতে ২০১২ সালে তিনি ক্লাবটির জ্যেষ্ঠ পর্যায়ের হয়ে অভিষেক করেন। এরপূর্বে তিনি এক মৌসুমের জন্য এভার্টনের যুব পর্যায়ে ধারে খেলেছেন। ২০১৪ সালে, তিনি টটেনহ্যাম হটস্পারের সাথে ৪ মিলিয়ন ইউরোর বিনিময়ে ৫ বছরের জন্য চুক্তি স্বাক্ষর করেন।
পর্তুগাল হতে ডাক পাওয়া সত্ত্বেও, ডিয়ার আন্তর্জাতিক পর্যায়ে ইংল্যান্ডকে প্রতিনিধিত্ব করার জন্য বেছে নেন। তিনি ২০১৫ সালের নভেম্বর মাসে ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন, এবং তিনি ২০১৬ উয়েফা ইউরোর ইংল্যান্ড দলের একজন সদস্য ছিলেন।
সম্মাননা
টটেনহ্যাম হটস্পার
এনজো ইবোস
এনজো ইবোস (Enzo Ebosse; জন্ম: ১১ মার্চ ১৯৯৯) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব আঁজে এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০০৫–২০১৫ মৌসুমে, ফরাসি ফুটবল ক্লাব আমিয়েঁর যুব পর্যায়ের হয়ে খেলার মাধ্যমে ইবোস ফুটবল জগতে প্রবেশ করেছেন এবং পরবর্তীকালে লঁসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লঁস বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লঁস বি-এর হয়ে তিন মৌসুমে ৬৯ ম্যাচে ২টি গোল করার পর ২০১৯–২০ মৌসুমে তিনি ল্য মঁয়ে যোগদান করেছেন। ল্য মঁয়ে মাত্র এক মৌসুম অতিবাহিত করার পর প্রায় ০.৫ মিলিয়ন ইউরোর বিনিময়ে ফরাসি ক্লাব আঁজেতে যোগদান করেছেন।
২০১৪ সালে, ইবোস ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
এনজো ইবোস ১৯৯৯ সালের ১১ই মার্চ তারিখে ফ্রান্সেরের আমিয়েঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইবোস ফ্রান্স অনূর্ধ্ব-১৬ দলের হয়ে খেলার মাধ্যমে ফ্রান্সের প্রতিনিধিত্ব করেছেন।
ইবোস ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
রাইসা সান্তানা
রাইসা অলিভেরা সান্তানা (জন্ম ৬ জুলাই, ১৯৯৫) একজন ব্রাজিলীয় মডেল এবং সৌন্দর্য প্রতিযোগিতার শিরোপাধারী, যিনি মিস ব্রাজিল ২০১৬ জিতেছেন। তিনি মিস ইউনিভার্স ২০১৬ প্রতিযোগিতায় ব্রাজিলের প্রতিনিধিত্ব করেছিলেন।
ব্রাইস
থাম্ব|ব্রাইস সফটওয়্যারের মাধ্যমে তৈরি ত্রিমাত্রিক মডেল প্রদর্শন ব্রাইস একটি ত্রিমাত্রিক মডেল তৈরী, অ্যানিমেশন ও রেন্ডার করার সফ্‌টওয়্যার । এর বিশেষত্ব হল ফ্র্যাক্টাল ভূপ্রকৃতি উৎপাদন ।
ইতিহাস
ফ্র্যাক্টাল জ্যামিতি ব্যবহার করে কম্পিউটারের মাধ্যমে পর্বতশ্রেনী ও উপকূল রেখার বাস্তব সম্মত চিত্র তৈরি নিয়ে গবেষণার মাধ্যমে উদ্ভব ঘটে ব্রাইসের মূল অংশের । ফ্র্যাক্টাল জ্যামিতির জনক বেনওয়া ম্যান্ডেলব্রটের ছাত্র কেন মুসগ্রেভ প্রথম কিছু ফ্র্যাক্টাল ভিত্তিক প্রোগ্রাম লেখেন । পরবর্তীতে এরিক ওয়েগনার এগুলোকে আরো বর্ধিত করেন । ওয়েগনার আরো কিছুকাল পরে সফট্‌ওয়্যার শিল্পী কাই ক্রাউসের সাথে মিলে এর মূল ব্যবহারকারী ইন্টারফেস দাঁড়া করান । ব্রাইস বানিয্যিক ভাবে প্রথম বাজারে আসে ব্রাইস ১.০ হিসেবে ১৯৯৪ সালে শুধুমাত্র অ্যাপল ম্যাকিনটসের জন্য । ২০১০ সালে এর সপ্তম (৭) ভারসান প্রকাশিত হয়।
আলতাই কুলগিনভ
আলতাই সেয়েরোভিচ কুলগিনভ (Altaı Seıdiruly Kólginov; ১৫ জানুয়ারি ১৯৭৮) প্রজাতন্ত্রের রাষ্ট্রপতি, নূর-সুলতান শহরের আকিম (১৩ জুন ২০১৯ —).
জীবনী
ক্যালজিনভ ১৯ ১৫ জানুয়ারি ১৯৭৮ সালে কাজাখ এসএসআরের তুর্কিস্তান অঞ্চলের আবাই গ্রামে জন্মগ্রহণ করেছিলেন একটি বৃহত পরিবারে। ২০০০ সালে, তিনি সেনাবাহিনীতে দায়িত্ব পালন করেছিলেন.
২০০১ সালে, তিনি প্রধান বিশেষজ্ঞ হিসাবে কাজ করেছিলেন, পাবলিক প্রসিকিউটরের কেন্দ্রীয় কার্যালয়ের কর্মী বিভাগে অভিনয় করেছিলেন। ২০০২ থেকে ২০০৩ সাল পর্যন্ত তিনি আইনজীবী পরিসংখ্যান সম্পর্কিত কমিটি এবং জেনারেল প্রসিকিউটরের অফিসের বিশেষ রেকর্ডস সম্পর্কিত আইনি পরিসংখ্যান গঠনের জন্য বিভাগের আইনজীবী হিসাবে কাজ করেছিলেন। ২০০৩ সালে, কলগিনভ আস্তানার সিভিল সার্ভিস বিষয়ক এজেন্সিটির উপ-প্রধান হন। ২০০৭ থেকে ২০০৮ সাল পর্যন্ত তিনি বিচার মন্ত্রকের বাই-লসের বিশ্লেষণ ও বিকাশ বিভাগের প্রধান ছিলেন। ২০০৮ থেকে ২০১০ সাল পর্যন্ত ক্যালগিনভ আলাশ মিডিয়া গ্রুপ এলএলপির উপ-মহাপরিচালক হিসাবে দায়িত্ব পালন করেছিলেন। ২০১০ থেকে ২০১২ সাল পর্যন্ত তিনি রাষ্ট্রপতি নিয়ন্ত্রণ বিভাগ এবং রাষ্ট্রপতি প্রশাসনের সাংগঠনিক ও আঞ্চলিক কাজ বিভাগের রাজ্য পরিদর্শক হিসাবে কাজ করেছিলেন। ৮ ই ফেব্রুয়ারি ২০১২ থেকে ৪ এপ্রিল ২০১৩ অবধি, কালগিনিভ পশ্চিম কাজাখস্তান অঞ্চলের ইউরাল আকিম ছিলেন যতক্ষণ না তিনি ওরালের আকিম হিসাবে নিযুক্ত হন, যেখানে তিনি ২০১৬ শে মার্চ ২০১৬ অবধি এই পদে দায়িত্ব পালন করেছিলেন, যখন তিনি পশ্চিম কাজাখস্তান অঞ্চলের আকিম হয়েছিলেন .ইউরাল
১৩ জুন ২০১৯, ক্যালজিনভকে কাসিম-জোমার্ট টোকায়েভ কর্তৃক নূর-সুলতানের আকিম হিসাবে নিয়োগ দেওয়া হয়েছিল.
মহিউদ্দীন ফারুক
শিল্প নির্দেশক হিসেবে
• পায়ে চলার পথ - ১৯৭৩
• মাসুদ রানা - ১৯৭৪
• লাঠিয়াল - ১৯৭৫
• বসুন্ধরা  - ১৯৭৭
• সারেং বউ - ১৯৭৮
• ডুমুরের ফুল - ১৯৭
• সূর্য দীঘল বাড়ী - ১৯৭৯
• নাজমা - ১৯৮৩
• সারেন্ডার - ১৯৮৭
• লালু মাস্তান - ১৯৮৭
• ভাইজান - ১৯৮৯
• পিতা মাতা সন্তান - ১৯৯১
• কালিয়া - ১৯৯৪
• শিল্পী - ১৯৯৫
• বিচার হবে - ১৯৯৬
• ঘটনা সামান্য - ১৯৯৬
• দুখাই - ১৯৯৭
• ইতিহাস - ২০০২
• চার সতীনের ঘর - ২০০২
• দূরত্ব - ২০০৬
• মনের মানুষ - ২০১০
১৮৯৮
১৮৯৮ গ্রেগরীয় বর্ষপঞ্জির একটি সাধারণ বছর।
মনোসোডিয়াম গ্লুটামেট
Chemical compound মনোসোডিয়াম গ্লুটামেট (এমএসজি) বা সোডিয়াম গ্লুটামেট, যাকে টেস্টিং লবণ বা উদ্দীপক বিষ (এক্সাইটোটক্সিন) নামেও অভিহিত করা হয়, হলো সোডিয়াম লবণের গ্লুটামিক অ্যাসিড। প্রাকৃতিকভাবে কিছু খাবার যথা: টমেটো ও পনিরে এ যৌগ উপস্থিত থাকে।
বিতর্ক
১৯৬৯ সালে সায়েন্স জর্নালে (ভলিউম ১৬৯, পৃষ্ঠা ৭১৯-৭২১) এ টেস্টিং লবণকে মস্তিষ্কের স্নায়ুরসায়নে বদল আনয়নের জন্য, গঠনগত ক্ষতি ও শরীর পৃথুল করে ফেলার জন্য দায়ী করা হয়। নিউরোফার্মাকোলজি জর্নালে ১৯৮৩ সালে একই অভিমত ব্যক্ত করা হয়।
আইবেরীয়-ককেশীয় ভাষাসমূহ
আইবেরীয়-ককেশীয় গোষ্ঠীতে আরও তিনটি বিলুপ্ত ভাষা অন্তর্ভুক্ত করা হয়: হাত্তীয় ভাষা, যেটিকে কিছু ভাষাবিদ উত্তরপশ্চিম ককেশীয় পরিবারে অন্তর্ভুক্ত করেন, এবং হুরীয় ও উরার্তীয় ভাষা, যেটিকে উত্তরপূর্ব পরিবারে অন্তর্ভুক্ত করা হয়।
ভাষাপরিবারের মর্যাদা
অপরদিকে দক্ষিণ এবং উত্তর ককেশীয় গোষ্ঠীগুলির মধ্য কোন প্রতিভাত জ্ঞাতিত্ব নেই, এবং তাই দক্ষিণ ককেশীয় বা কার্টভেলীয় ভাষাপরিবারকে বর্তমানে উত্তর ককেশীয়ের থেকে জাতিগতভাবে ভিন্ন হিসাবে গণ্য করা হয়। এমনকি জোসেফ গ্রিনবার্গের ভাষাশ্রেণীবিন্যাসেও এই দুটিকে ভিন্ন সম্পর্কহীন ভাষাপরিবার ধরা হয়েছে। তাই "আইবেরীয় ককেশীয়" আখ্যাটি উপযুক্ত ভৌগোলিক সংজ্ঞা হিসাবেই রয়ে গেছে।
ভাষাপরিবারের নামকরণ
পরিবারের নামের "আইবেরীয়" বলতে আইবেরিয়া রাজ্য (প্রাচীন) বোঝায় - পূর্ব জর্জিয়া কেন্দ্রিক একটি রাজ্য যেটি খ্রিস্টপূর্ব চতুর্থ শতাব্দী থেকে খ্রিস্টীয় পঞ্চম শতাব্দী অবধি ছিল এবং আইবেরীয় উপদ্বীপের সাথে সম্পর্কিত নয়।
কাঠমান্ডু জেলা
কাঠমান্ডু জেলা (काठमाडौं जिल्ला, (Nepal Bhasa: येँ जिल्ला) হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। কাঠমান্ডু শহর হচ্ছে এই জেলার সদরদপ্তর এবং দেশের রাজধানী। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১,০৮১,৮৪৫ জন এবং ২০১১ সালের আদমশুমারি অনুসারে লোকসংখ্যা ১,৭৪৪,২৪০ জন।
ভৌগোলিক উপাত্ত
কাঠমান্ডু জেলা, কাঠমান্ডু ভ্যালির তিনটি জেলার একটি জেলা, যার অবস্থান মধ্যমাঞ্চল বিকাস ক্ষেত্র, নেপাল-এর বাগমতী অঞ্চল-এর পাহাড়ে। এর স্থানাঙ্ক ২৭°৪০′ উত্তর ৮৫°১৯′ পূর্ব
এই জেলাপরিবেষ্টিত:
সমুদ্রপৃষ্ঠ থেকে এই জেলার উচ্চতা থেকে  উপরে
রবার্ট বব ফ্লয়েড
রবার্ট বব ফ্লয়েড একজন বিখ্যাত কম্পিউটার বিজ্ঞানী।
শিক্ষাজীবন
ফ্লয়েড ১৯৫৩ সালে শিকাগো বিশ্ববিদ্যালয় থেকে লিবারেল আর্টস এ এবং ১৯৫৮ সালে পদার্থবিজ্ঞানে ব্যাচেলর ডিগ্রি অর্জন করেন।
কর্মজীবন
তিনি ২৭ বছর বয়সে কার্নেগী মেলন ইউনিভার্সিটিতে সহযোগী অধ্যাপক পদে নিয়োগ পান এবং ছয় বছর পর স্ট্যানফোর্ড বিশ্ববিদ্যালয় এ পূর্ণ অধ্যাপক পদে নিযুক্ত হন।
তাজকিয়া
তাজকিয়াহ (تزكية) হল একটি আরবি-ইসলামিক পরিভাষা, সংক্ষেপে তাজকিয়া আল-নফস যার অর্থ "আত্মশুদ্ধি"। এটি এমন একটি প্রক্রিয়া যাতে নফস (আত্ম-প্রবৃত্তি বা কামনা) কে প্রবৃত্তি-কেন্দ্রিক দশা থেকে পরিবর্তন করে শুদ্ধি ও আল্লাহর প্রতি আত্মসমর্পণের দশায় নিয়ে যাওয়া হয়। এর ভিত্তি হল বিশুদ্ধ সুন্নত থেকে শরিয়াহ ও কর্ম অধ্যয়ন এবং নিজ কর্মে‌ তার প্রয়োগ ঘটানো ও তার ফলশ্রুতিতে আল্লাহ সম্পর্কে‌ আধ্যাত্মিক সচেতনতা লাভ করা (সর্ব‌দা এই চেতনা নিয়ে থাকা যে, তিনি তার জ্ঞাতের দিক থেকে আমাদের সাথেই আছেন এবং আমরা যা কিছু করি তা জানেন, পাশাপাশি সর্ব‌দা তার যিকির করা বা তাকে স্মরণ করা চিন্তা ও কর্মে‌র মাধ্যমে), যাকে ইহসানের সর্ব‌োচ্চ পর্যা‌য় বলা হয়। যে ব্যক্তি নিজেকে নিজেকে পরিশুদ্ধ করে তাকে জাকি (زكيّ) বলা হয়।
তাযকিয়া (এবং সম্পর্কি‌ত মতবাদ তারবিয়া ও তালিম - ভ্রমণ ও শিক্ষা) শুধু সচেতন শিক্ষা প্রক্রিয়ার মধ্যেই নিজেকে সীমাবদ্ধ করে না: বরঞ্চ এটি হল এমন কর্ম‌ যা ন্যায়নিষ্ঠ জীবনাচরণ গঠন করে; এবং আল্লাহর সম্মুখে নিজের অবস্থানকে স্মরণ করার মাধ্যমে জীবনের প্রতিটি মুহুর্ত‌কে কাজে লাগায়।
কুরআন
কুরআনের বহু স্থানে তাজকিয়া শব্দটি ব্যবহৃত হয়েছে। সূরা বাকারার ১২৯ ও ১৫১ নং আয়াতে, সূরা আল-ইমরানের ৭৭ এবং ১৬৪ নং আয়াত, নিসার ৪৯ নং আয়াত, সূরা তওবার ১০৩ নং আয়াতে, ত্বাহার ৭৬ নং আয়াতে, নূরের ২১ নং আয়াতে, সুরা জুমআর ২ নং আয়াতে, সূরা আলার ১৪ নং আয়াতে, সূরা শামসের ৯নং আয়াতে, সূরা লাইলের ১৮ নং আয়াত সহ আরও বিভিন্ন সূরায় শব্দটি ব্যবহৃত হয়েছে। "হে পরওয়ারদেগার! তাদের মধ্যে থেকেই তাদের নিকট একজন পয়গম্বর প্রেরণ করুণ যিনি তাদের কাছে তোমার আয়াতসমূহ তেলাওয়াত করবেন, তাদেরকে কিতাব ও হেকমত শিক্ষা দিবেন। এবং তাদের পবিত্র (তাজকিয়া) করবেন। নিশ্চয় তুমিই পরাক্রমশালী হেকমতওয়ালা।"
- আল-বাকারা: ১২৯
"যেমন, আমি পাঠিয়েছি তোমাদেরই মধ্য থেকে তোমাদের জন্যে একজন রসূল, যিনি তোমাদের নিকট আমার বাণীসমুহ পাঠ করবেন এবং তোমাদের পবিত্র (তাজকিয়া) করবেন; আর তোমাদের শিক্ষা দেবেন কিতাব ও তাঁর তত্ত্বজ্ঞান এবং শিক্ষা দেবেন এমন বিষয় যা কখনো তোমরা জানতে না।"
- আল-বাকারা:১৫১
"আল্লাহ যে কিতাব অবতীর্ণ করেছেন, যারা তা গোপন করে ও তার বিনিময়ে স্বল্প মূল্য গ্রহণ করে, তারা কেবল আগুন দিয়ে আপন পেট পূর্ণ করে। শেষ বিচারের দিন আল্লাহ তাদের সাথে কথা বলবেন না এবং তাদেরকে (পাপ-পঙ্কিলতা থেকে) পরিশুদ্ধ(তাজকিয়া)ও করবেন না; আর তাদের জন্য রয়েছে যন্ত্রণাদায়ক শাস্তি।"
- আল-বাকারাঃ ১৭৪
"যারা আল্লাহর নামে কৃত অঙ্গীকার এবং প্রতিজ্ঞা সামান্য মুল্যে বিক্রয় করে, আখেরাতে তাদের কেন অংশ নেই। আর তাদের সাথে কেয়ামতের দিন আল্লাহ কথা বলবেন না। তাদের প্রতি (করুণার) দৃষ্টিও দেবেন না। আর তাদেরকে পরিশুদ্ধও (তাজকিয়া) করবেন না। বস্তুতঃ তাদের জন্য রয়েছে যন্ত্রণাদায়ক আযাব।"
- আল-ইমরান: ৭৭
"আল্লাহ ঈমানদারদের উপর অনুগ্রহ করেছেন যে, তাদের মাঝে তাদের নিজেদের মধ্য থেকে নবী পাঠিয়েছেন। তিনি তাদের জন্য তাঁর আয়াতসমূহ পাঠ করেন। তাদেরকে পরিশোধন (তাজকিয়া) করেন এবং তাদেরকে কিতাব ও কাজের কথা শিক্ষা দেন। বস্তুতঃ তারা ছিল পূর্ব থেকেই পথভ্রষ্ট।"
- আল-ইমরান: ১৬৪
"তুমি কি তাদেকে দেখনি, যারা নিজেদেরকে পূত-পবিত্র বলে থাকে অথচ পবিত্র (তাজকিয়া) করেন আল্লাহ যাকে ইচ্ছা তাকেই? বস্তুতঃ তাদের উপর সুতা পরিমাণ অন্যায়ও হবে না।"
- আন-নিসা:৪৯
"তাদের মালামাল থেকে যাকাত গ্রহণ কর যাতে তুমি সেগুলোকে পবিত্র (তাজকিয়া) করতে এবং সেগুলোকে বরকতময় করতে পার এর মাধ্যমে। আর তুমি তাদের জন্য দোয়া কর, নিঃসন্দেহে তোমার দোয়া তাদের জন্য সান্ত্বনা স্বরূপ। বস্তুতঃ আল্লাহ সবকিছুই শোনেন, জানেন।"
- আত-তওবা: ১০৩
"বসবাসের এমন পুষ্পোদ্যান রয়েছে যার তলদেশে দিয়ে নির্ঝরিণীসমূহ প্রবাহিত হয়। সেখানে তারা চিরকাল থাকবে এটা তাদেরই পুরস্কার, যারা নিজেদের পরিশুদ্ধ (তাজকিয়া) করে।।"
- ত্বাহা: ৭৬
"হে ঈমানদারগণ, তোমরা শয়তানের পদাঙ্ক অনুসরণ করো না। যে কেউ শয়তানের পদাঙ্ক অনুসরণ করবে, তখন তো শয়তান নির্লজ্জতা ও মন্দ কাজেরই আদেশ করবে। যদি আল্লাহর অনুগ্রহ ও দয়া তোমাদের প্রতি না থাকত, তবে তোমাদের কেউ কখনও পবিত্র (তাজকিয়া) হতে পারতে না। কিন্তু আল্লাহ যাকে ইচ্ছা পবিত্র (তাজকিয়া) করেন। আল্লাহ সবকিছু শোনেন, জানেন।"
- আন-নূর:২১
"আর কোন বহনকারী অন্যের বোঝা বহন করবে না; এবং কোন ভারাক্রান্ত ব্যক্তি যদি কাউকেও তা বহন করতে ডাকে তবে তার থেকে কিছুই বহন করা হবে না--- এমনকি নিকট আত্মীয় হলেও। আপনি শুধু তাদেরকেই সতর্ক করতে পারেন যারা তাদের রবকে না দেখে ভয় করে এবং সালাত কায়েম করে। আর যে কেউ নিজেকে পরিশোধন করে, সে তো পরিশোধন (তাজকিয়া) করে নিজেরই কল্যাণের জন্য। আর আল্লাহরই দিকে প্রত্যাবর্তন।"
- ফাতির:১৮
"তিনিই উম্মীদের (নিরক্ষরদের) মাঝে একজন রাসূল পাঠিয়েছেন তাদের মধ্য থেকে, যে তাদের কাছে তেলাওয়াত করে তাঁর আয়াতসমূহ, তাদেরকে পবিত্র (তাজকিয়া) করে এবং তাদেরকে শিক্ষা দেয় কিতাব ও হিকমাত। যদিও ইতঃপূর্বে তারা স্পষ্ট গোমরাহিতে (পথভ্রষ্টতায়) ছিল।"
- আল-জুমআ:২
"কিসে জানাবে তোমাকে, হয়তো বা সে পরিশুদ্ধ (তাযকিয়া) হত।"
- আবাসা:৩
"অথচ সে পরিশুদ্ধ (তাজকিয়া) না হলে তোমার কোন দোষ নেই।"
- আবাসা: ৭
"নিশ্চয় সাফল্য লাভ করবে সে, যে শুদ্ধ হয়।"
- আল-আলা: ১৪
"যে নিজেকে শুদ্ধ (তাজকিয়া) করে, সেই সফলকাম হয়। এবং যে নিজেকে কলুষিত করে, সে ব্যর্থ মনোরথ হয়।"
- আল-শামস: ৯-১০
"এ (জাহান্নাম) থেকে দূরে রাখা হবে খোদাভীরু ব্যক্তিকে, যে আত্নশুদ্ধির (তাজকিয়া) জন্যে তার ধন-সম্পদ দান করে।"
- আল-লাইল: ১৭-১৮
হাদীস
বহু হাদীসে আত্মশুদ্ধি অর্থে তাজকিয়া শব্দটি উল্লেখিত হয়েছে। "আবূ যার থেকে বর্ণিত। নবী সাল্লাল্লাহু আলাইহি ওয়াসাল্লাম বলেনঃ আল্লাহ কিয়ামতের দিন তিন শ্রেণীর লোকের সাথে কথা বলবেন না, তাদের প্রতি দৃষ্টি দিবেন না, তাদেরকে পরিশুদ্ধও (তাজকিয়া) করবেন না এবং তাদের জন্য রয়েছে কষ্টদায়ক শাস্তি। আমি বললাম, ইয়া রাসূলাল্লাহ! তারা কারা? তারা তো বিফল হয়েছে এবং ক্ষতিগ্রস্ত হয়েছে। তিনি বলেনঃ (১) যে ব্যক্তি পায়ের গোছার নিচে পরিধেয় ঝুলিয়ে পরে, (২) যে ব্যক্তি দান করার পর খোঁটা দেয় এবং (৩) যে ব্যক্তি মিথ্যা শপথ করে নিজের মাল বিক্রয় করে।"
- Ibn Majah: 2208